NORAKSTS

|  |  |
| --- | --- |
| 25.11.2021. | Nr.19/1 |

**PAR JELGAVAS PILSĒTAS DOMES 2021.GADA 27.MAIJA SAISTOŠAJIEM NOTEIKUMIEM nR.21-13 “GrozījumI Jelgavas PILSĒTAS PAŠVALDĪBAS 2012.GADA 24.MAIJA SAISTOŠAJOS NOTEIKUMOS NR.12-15 „JELGAVAS PILSĒTAS ADMINISTRATĪVĀS TERITORIJAS LABIEKĀRTOŠANA UN INŽENIERBŪVJU UZTURĒŠANA”**

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Rublis, A.Pagors), **PRET – nav**, **ATTURAS – 2** (G.Kurlovičs, A.Tomašūns),

Jelgavas pilsētas dome 2021. gada 27. maijā pieņēma lēmumu Nr.7/5 “Jelgavas pilsētas pašvaldības 2021.gada 27.maija saistošo noteikumu Nr.21-13 “Grozījumi Jelgavas pilsētas pašvaldības 2012.gada 24.maija saistošajos noteikumos Nr.12 - 15 „Jelgavas pilsētas administratīvās teritorijas labiekārtošana un inženierbūvju uzturēšana”” izdošana” (turpmāk – Saistošie noteikumi Nr.21-13).

2021. gada 28. maijā Saistošie noteikumi Nr.21-13 atbilstoši likuma „Par pašvaldībām” 45.panta otrās daļas nosacījumiem tika nosūtīti Vides aizsardzības un reģionālās attīstības ministrijai (turpmāk – ministrija) atzinuma sniegšanai.

2021.gada 14.jūnijā Jelgavas pilsētas pašvaldībā ( turpmāk – pašvaldība) tika saņemts ministrijas atzinums Nr.1-18/5729 „Par saistošajiem noteikumiem”, kurā ministrija izsaka vairākus iebildumus par Jelgavas pilsētas pašvaldības 2012.gada 24.maija saistošajiem noteikumiem Nr.12-15 “Jelgavas pilsētas administratīvās teritorijas labiekārtošanas un inženierbūvju uzturēšana” (turpmāk – Saistošie noteikumi Nr.12-15), kas saistīti ar likumā “Par pašvaldībām” noteikto pašvaldību pilnvarojumu izdot saistošos noteikumus un tā apjomu (turpmāk – atzinums). Saistībā ar Saistošajiem noteikumiem Nr.21-13 atzinumā tieši iebildumi nav izteikti.

Likuma “Par pašvaldībām” 45.panta ceturtā daļa noteic, ja saņemts ministrijas atzinums, kurā pamatots saistošo noteikumu vai to daļas prettiesiskums, pašvaldības dome precizē saistošos noteikumus atbilstoši atzinumā norādītajam un publicē precizētos saistošos noteikumus. Ja pašvaldības dome nepiekrīt atzinumam pilnībā vai kādā tā daļā, dome savā lēmumā sniedz atbilstošu pamatojumu, kā arī publicē saistošos noteikumus.

Pašvaldība piekrīt ministrijas iebildumiem un uzskata, ka tie ir jāievēro, izstrādājot jaunos Jelgavas valstspilsētas administratīvās teritorijas labiekārtošanas un inženierbūvju uzturēšanas noteikumus. Tomēr nevar piekrist, ka iebildumi tiešā mērā būtu attiecināmi uz konkrētajiem veiktajiem grozījumiem. Turklāt, jāņem vērā arī tas, ka ministrijas atzinums ar aicinājumu pārskatīt attiecīgos saistošos noteikumus pēc būtības ir vērsts tikai uz Saistošo noteikumu Nr.12-15 pamattekstu, nevis tajos veiktajiem grozījumiem (Saistošie noteikumi Nr.21-13), kas saistīti ar iespēju atbrīvot īpašuma īpašniekus no pienākuma nodrošināt īpašumam piegulošajā teritorijā esošās ietves tīrīšanu no sniega un kaisīšanas, atstājot šī pienākuma izpildi ietvju īpašnieka vai tiesiskā valdītāja ziņā. Līdz ar to secināms, ka par Saistošajiem noteikumiem Nr.21-13, kuri tika sūtīti ministrijai atzinuma sniegšanai, iebildumi atzinumā nav izteikti.

Ievērojot minēto un pamatojoties uz likuma “Par pašvaldībām” 21.panta pirmās daļas 27.punktu, 45.panta ceturto daļu,

**JELGAVAS VALSTSPILSĒTAS DOME NOLEMJ:**

1. Atstāt negrozītus Jelgavas pilsētas pašvaldības 2021.gada 27.maija saistošos noteikumus Nr.21-13 „Grozījumi Jelgavas pilsētas pašvaldības 2012. gada 24. maija saistošajos noteikumos Nr.12-15 “Jelgavas pilsētas administratīvās teritorijas labiekārtošana un inženierbūvju uzturēšana””.
2. Uzdot Jelgavas valstspilsētas pašvaldības iestādei “Pilsētsaimniecība” izstrādāt jaunus Jelgavas valstspilsētas administratīvās teritorijas labiekārtošanas un inženierbūvju uzturēšanas noteikumus, ievērojot ministrijas atzinumā izteiktos iebildumus.
3. Lēmuma 1.punkts stājas spēkā 2021.gada 25.novembrī.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.novembrī